proxectonos/corpus_dominio_legal_administrativo_tmp huggingface dataset:
MODIFICACIÓN DA ORDENANZA FISCAL REGULADORA DA TAXA POR PRESTACIÓN DO SERVIZO DE CASAS, BAÑOS, DUCHAS, PISCINAS E INSTALACIÓNS DEPORTIVAS E OUTROS SERVIZOS ANÁLOGOS
ADMINISTRACIÓN LOCAL — Municipal — Meaño (Ordenanzas e Regulamentos, 28/10/2015)

Aprobado provisionalmente, polo Pleno da Corporación en sesión ordinaria de data 13 de outubro de 2015, o expediente de modificación da Ordenanza Fiscal Reguladora da Taxa pola prestación do servicio casas de baños, duchas, piscinas, instalacións deportivas e outros servicios análogos; exponse ao público, ó abeiro do artigo 17.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, polo prazo de trinta días hábiles, contados a partir desde o día seguinte o da publicación deste anuncio no BOP, para que os interesados poidan examinar o expediente e presenta-las reclamacións que estimen oportunas. O devandito expediente consideraranse definitivamente aprobado de non presentarse reclamacións ao mesmo. Meaño, 16 de outubro de 2015.—A alcaldesa, Mª Lourdes Ucha Varela.
PUBLICIDADE AOS CONVENIOS DE COLABORACIÓN SUBSCRITOS E ÁS SUBVENCIÓNS OUTORGADAS POLO CONCELLO DE PONTEVEDRA NA ANUALIDADE DE 2014.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/12/2015)

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno e no 18 da Lei 38/2003, do 17 de novembro, xeral de subvencións que obriga aos órganos administrativos a publicar as subvencións concedidas, no diario oficial que corresponda, dáselle publicidade á relación dos convenios e subvencións que foron tramitados polo Gabinete da Alcaldía e subscritos e/ou outorgadas polo concello de Pontevedra no ano 2014: Pontevedra, a 2 de decembro de 2015.—O Alcalde, Miguel Anxo Fernández Lores.
NOTIFICACIÓN AOS CONTRIBUÍNTE DA RELACIÓN QUE COMEZA POR COMUNIDAD HEREDITARIA DE AMPARO COSTAS ESTÉVEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/01/2015)

Pola Administración e a Inspección dos Tributos deste Concello tramítanse procedementos de inspección e comprobación limitada, a fin de regulariza-la situación tributaria no Imposto sobre o Incremento de Valor dos Terreos de Natureza Urbana, dos suxeitos pasivos que a continuación se relacionán. Non sendo posible prácticar a notificación persoal, non obstante te-lo intentado dúas ou mais veces, procédese de conformidade co establecido no artigo 112 da Lei 58/2003, de 17 de decembro, Xeral Tributaria, a citar ós interesados ou ós seus representantes, para seren notificados por comparecencia das actuacións administrativas que se indican.1º.-Comunicación da iniciación do procedemento de comprobación limitada con requerimento de comparecencia.2º.-Segundo requerimiento de comparecencia para aportar documentación en procedemento de comprobación limitada.3º.-Comunicación da iniciación do procedemento de comprobación limitada con proposta de liquidación provisional.4º.-Comunicación da proposta de liquidación provisional.5º.-Comunicación da iniciación do expediente sancionador e da proposta de imposición de sanción.6º.-Resolución do procedemento de comprobación limitada e notificación da liquidación provisional.7º.-Resolución impoñendo a sanción tributaria. A comparecencia deberá efectuarse nas Oficinas da Inspección dos Tributos sita na planta primeira do Concello, Praza do Rei s/nº., dentro dos QUINCE DIAS NATURAIS, contados a partires do seguinte o de publicación deste Anuncio no Boletín Oficial da Provincia, (días luns a venres, de 09:00 a 13:30 horas). Transcorrido este prazo sen ter comparecido, a notificación entenderase producida a todolos efectos legais desde o día seguinte ó de seu vencemento. Vigo, a 5 de Decembro de 2014.—A Concelleira-Delegada da Area de Economia e Facenda, David Manuel Mohamed Yassin Bonanad Trobos.
EXTRACTO DOS ACORDOS ADOPTADOS POLA XUNTA DE GOBERNO DE 30/07/2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/08/2015)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 30.07.2015 1.—RATIFICACIÓN DA URXENCIA DA SESIÓN 2.—PROPOSTA DE INCOACIÓN DUN EXPEDIENTE DISCIPLINARIO A DONA BERNADETTE MARY MARIA NELLY BELALEM RUIZ DE ALARCON E DE ADOPCIÓN DE MEDIDAS PROVISIONAIS. Pontevedra, 30.07.2015.—A alcaldesa accidental, María Carme da Silva Méndez.
FORMALIZACIÓN DO CONTRATO DO SERVIZO DE AXUDA NO FOGAR DO CONCELLO DE REDONDELA
ADMINISTRACIÓN LOCAL — Municipal — Redondela (Contratos administrativos, 18/03/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Servizo de axuda no fogar do Concello de Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: realización do servizo de axuda no fogar no Concello de Redondela. b) Lotes: non c) Lugar de execución: Redondela (Pontevedra). d) Prazo de execución: tres (3) anos, prorrogables por outros dous períodos de dous (2) e un (1) ano respectivamente, ata un máximo de seis (6) anos. a) Tipo de contrato: administrativo. b) Tramitación: ordinario. c) Procedemento: aberto. Tipo de licitación: 14,00 euros/hora máis IVE en SAF-Dependencia e 13,50 euros/ hora máis IVE en SAF-Libre concorrencia a) Data de adxudicación: 29 de xaneiro de 2015 b) Data de formalización do contrato: 4 de marzo de 2015 c) Contratista: Valoriza Servicios a la Dependencia, SL d) Nacionalidade: española. e) Importe da adxudicación: 13,71 euros/hora máis IVE en SAF-Dependencia e 13,41 euros/ hora máis IVE en SAF-Libre concorrencia f) Vantaxes da oferta adxudicataria: oferta economicamente máis vantaxosa e melloras. Redondela, 6 de marzo de 2015.—O alcalde, Javier Bas Corugeira.
MODIFICACIÓN DA ORDENANZA REGULADORA DA TAXA POR INSTALACIÓN DE BARRACAS, CASETAS DE VENDA, ESPECTÁCULOS, ATRACCIÓNS DE RECREO, SITUADOS EN TERREO DE USO PÚBLICO MUNICIPAL, ASÍ COMO INDUSTRIAS NA RÚA E AMBULANTES E RODAXE
ADMINISTRACIÓN LOCAL — Municipal — Ponteareas (Ordenanzas e Regulamentos, 16/12/2015)

Non téndose formulado reclamacións ao acordo de aprobación provisional polo Pleno da Corporación do 15-09-2015 sobre a “Modificación da ordenanza Reguladora da taxa por instalación de Barracas, Casetas de Venda, Espectáculos, Atraccións de Recreo, situados en terreo de uso público municipal así cmoo industrias na rúa e ambulantes e rodaxe”, queda elevado o acordo a definitivo sobre a modificación do apartado 1.3 de dita Ordenanza, no sentido de que PARA MERCADO DOS SÁBADOS E DÍAS 14 DE CADA MES. A) PARA TODOS OS SÁBADOS E 14, O PAGO DA TAXA DOS VENDEDORES AMBULANTES SEXA TRIMESTRAL. Contra as presentes disposicións xerais os interesados poderán interpor recurso contencioso-administrativo no prazo de dous meses contados a partir do día seguinte ao da publicación deste anuncio no Boletín Oficial da Provincia ante a Sala do Contencioso-Administrativo do Tribunal Superior de Xustiza de Galicia. Ponteareas, a 3 de decembro do 2015.—O Alcalde, Xosé Represas Giráldez.
LICITACIÓN MELLORA DA SEGURIDADE VIAL NA RUA RAMON CABANILLAS (MOAÑA)
ADMINISTRACIÓN LOCAL — Municipal — Moaña (Contratos administrativos, 10/03/2015)

Concello de Moaña. Mellora de Seguridade Vial na rúa Ramón Cabanillas, Moaña (Pontevedra). 3 meses. Ordinaria. Aberto. Forma de adxudicación: Concurso, múltiples criterios de adxudicación. (Anexo I 1.3 do PCAP): 154.915,14 €, IVE excluído. Non se esixe. Equivalente ó 5% do importe da adxudicación (IVE excluído). Nas dependencias da Secretaría Xeral do Concello de Moaña. As Barxas 2. CP-36950. Moaña. Pontevedra. Teléfono: 986310100, fax: 986310104 e no perfil do contratante na páxina Web do Concello “www.concellodemoana.org” Consonte establece a cláusula 10ª do PCAP: No rexistro de entrada do Concello de Moaña durante o prazo 26 días naturais contados a partir do día seguinte ao da publicación do anuncio no último boletín en que apareza (BOP, DOG ou perfil do contratante). Documentación: Cláusula 13 do PCAP. Consonte establece a cláusula 6 do PCAP. Máis información nos pregos, a consultar en horario de oficinas na propia Casa do Concello e na páxina Web do Concello (perfil do contratante www.concellodemoana.org) Moaña, 2 de febreiro de 2015.—O Alcalde, José Fervenza Costas.
APROBACIÓN INICIAL EXPEDIENTE DE SUPLEMENTO DE CRÉDITO 1/2015
ADMINISTRACIÓN LOCAL — Municipal — Caldas de Reis (Presupostos e cadros de persoal, 09/10/2015)

O Pleno do Concello de Caldas de Reis, en sesión ordinaria de data 24/09/2015 acordou a aprobación do expediente de suplemento de crédito 1/2015 por importe de 344.677,53 €, para financiamento de amortizacións extraordinarias de operacións de endebedamento, financiado con cargo ao remanente de Tesourería para Gastos Xerais. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, a 25 de setembro de 2015.—A Alcaldesa Accidental, Mª del Socorro Tobío Barreira.
LICITACIÓN DA OBRA "CAMPO DE FÚTBOL DE CÉSPEDE SINTÉTICO DE FORNELOS-OURAL (SALVATERRA DE MIÑO)".
ADMINISTRACIÓN LOCAL — Provincial — Deputación Provincial (Contratos administrativos, 09/07/2015)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “campo de fútbol de céspede sintético de Fornelos-Oural (Salvaterra de Miño)”, con orzamento de licitación de 365.611,26 euros, máis 76.778,36 euros correspondentes ó IVE. Plazo de execución: Dez meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Non se necesita. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: Pontevedra, 3 de xullo de 2015.—A Deputada Delegada.—O Secretario.
EXPOSICIÓN PÚBLICA DA ORDENANZA TRANSPARENCIA, ACCESO Á INFORMACIÓN PÚBLICA E REUTILIZACIÓN DE DATOS-MODELO FEGAMP
ADMINISTRACIÓN LOCAL — Municipal — Marín (Ordenanzas e Regulamentos, 24/07/2015)

Mediante acordo do Pleno do Concello de Marín, de 8 de xullo de 2015, aprobouse inicialmente a ORDENANZA DE TRANSPARENCIA, ACCESO Á INFORMACIÓN PÚBLICA E REUTILIZACIÓN DE DATOS, SEGUNDO O MODELO ELABORADO POLA FEGAMP, que queda sometida a información pública polo prazo de TRINTA DÍAS hábiles, contados a partir do seguinte o de publicación deste anuncio no Boletín Oficial da Provincia, nas oficinas de Secretaría do Concello de Marín, prazo no que as persoas interesadas poderán formular alegacións que terán que presentarse no Rexistro de Entrada do Concello de Marín en horario de 8,30 a 14,30 horas os días hábiles agás o sábado que será de 9 a 13 horas. En caso de non presentarse alegacións se entenderá aprobada definitivamente. Marín, a 13 de xullo de 2015.—A Alcaldesa–Presidente, Patrick David El Bakkali Eiriz.
PLAZO PAGO RECIBO 1º SEMESTRE 2014
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 11/06/2015)

Prazo de pagamento en período voluntario: ata o 26 de xuño de 2015 inclusive. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán as correspondentes recargas do período executivo, os intereses de demora e, no seu caso, as costas que se produzan. Oficina: Escola de Chan, Chan 19.–Tortoreos- As Neves -1os domingos de mes de 12.30 a 13.30 h. As Neves, a 15 maio de 2015.—A Secretaria, M. E. de Urrestarazu Ucin.
APROBACIÓN DEFINITIVA EXPEDIENTE SUPLEMENTO DE CRÉDITO FINANCIADOCON REMANENTE LÍQUIDO DE TESOURARÍA
ADMINISTRACIÓN LOCAL — Municipal — Valga (Presupostos e cadros de persoal, 03/09/2015)

En cumprimento do artigo 169.1, por remisión do 177.2, do texto refundido da Lei reguladora das facendas locais, aprobado polo Real decreto 2/2004, do 5 de marzo, e dado que non se presentaron alegacións durante o prazo de exposición ao público, queda automaticamente elevado a definitivo o acordo plenario adoptado o día 13/07/2015 sobre a concesión do suplemento de crédito financiado con cargo ao remanente líquido de tesouraría, que se fai público resumido por capítulos: Contra este acordo, segundo o disposto no artigo 171 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 171.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Valga, a 25 de agosto de 2015.—O Alcalde, José María Bello Maneiro.
DELEGACIÓN DE COMPETENCIAS DA ÁREA DE EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/10/2015)

Por Resolución desta Alcaldía de data 19 de xuño de 2015 delegouse noa concelleiroa, D. SANTOS HÉCTOR RODRÍGUEZ DÍAZ a Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno dende o día 3 ata o 7 de agosto de 2015, ambos incluídos, procede avogar dita delegación, e encomendar a xestión da Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS ao concelleiro D. Angel Rivas González. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS no concelleiro D, Santos Héctor Rodríguez Díaz durante a súa ausencia do día 3 ata o 7 de agosto de 2015, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleiro D. ANGEL RIVAS GONZÁLEZ, as competencias municipais en materia de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do 3 ata o 7 de agosto de 2015, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 31 de xullo de 2015.—O Alcalde, Abel Caballero Álvarez.—O Secretario Admon. Municipal (PD Resolución 21/07/2015), Manuel Xosé Lorenzo Penela.
IN407A 2014/221-4. AMPLIACIÓN CT TRASFONTAO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/01/2015)

Para os efectos previstos na Lei 24/2013, do 26 de decembro, e no artigo 125 do Real decreto1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Femández Ladreda 43, 5°, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 28 de novembro de 2014.—O xefe territorial, Ignacio Rial Santomé.
NOTIFICACIÓN A MANUEL A. MARTINEZ NOGUEIRA
ADMINISTRACIÓN LOCAL — Municipal — Mos (Outros documentos, notificacións e informacións públicas, 13/05/2015)

Habéndose intentado a notificación individual da imposición de sanción acordada pola Xunta de goberno local en data 10 de marzo de 2IVONA BARGAOANU HAFIDIXXXXXXXXX e domicilio en rúa Barcelona, nº 83 6º D, de Vigo, sen que puidera practicarse a mesma, de conformidade cos artigos 59 e 61 da Lei 30/92, do 26 de novembro, por entender que a publicación íntegra deste acto podería lesionar os seus dereitos e intereses, COMUNÍCASELLE que haberá de persoarse, no prazo de quince días a partires do seguinte á publicación do presente anuncio, no Concello de Mos – Oficina de Recadación en horario de 9:00 a 14:00 horas aos efectos de coñecer do contido íntegro do acordo de imposición de sanción de data 10 de marzo de 2015 e deixar constancia do mesmo. En caso de non comparecencia no prazo previsto, a notificación surtirá tódolos efectos legais a partir do día seguinte ao do seu vencemento. Mos, 29 de abril de 2015.—A Alcaldesa, Nídia María Arévalo Gómez.
ANUNCIO ELEVACIÓN A DEFINITIVO DO ACORDO DE APROBACIÓN INICIAL DOS ORZAMENTOS DO CONCELLO 2015
ADMINISTRACIÓN LOCAL — Municipal — Pontevedra (Presupostos e cadros de persoal, 05/02/2015)

O Pleno da Corporación, na sesión extraordinaria celebrada o día 07.01.2015, aprobou inicialmente os Orzamentos Xerais do Concello para o ano 2015, integrados polos orzamentos do Concello, do organismo autónomo local Instituto Municipal de Deportes, do organismo autónomo local do Pazo de Congresos e Exposicións e da sociedade mercantil “Turismo de Pontevedra, S. A.”, así como o Cadro de Persoal para o ano 2015. Non téndose presentado reclamacións en prazo tanto ao Orzamento xeral como ao Cadro de Persoal considéranse definitivamente aprobados, entrando en vigor logo da presente publicación, tal e como se sinalaba no anuncio previo de exposición pública. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e 90 da Lei 7/1985, de 2 de abril, de Bases do Réxime Local. Xa que logo, procédese á publicación do resumo por capítulos de cada un dos presupostos que o integran: No mesmo acordo apróbase definitivamente o Cadro de Persoal que, de acordo co disposto no art.127 do Real Decreto Lexislativo 781/1987, se publica a continuación: Todo isto sen prexuízo da remisión das correspondentes copias á Administración do Estado e á Comunidade Autónoma. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, 30.01.2015.—O Secretario Xeral do Pleno, José Luis Mato Rodríguez.
CONVOCATORIA PROCESO SELECTIVO CONTRATACIÓN PRAZA PEDAGOGO, PSICOPEDAGOGO, FISIOTERAPEUTA E OUTRAS
ADMINISTRACIÓN LOCAL — Municipal — Cangas (Persoal, oposicións, 09/10/2015)

Por acordo de Xunta de Goberno Local de data 28/09/2015 aprobouse a convocatoria e as bases do proceso selectivo para a contratación en réxime laboral temporal de dun/ha pedagogo/a ou psicopedagogo/a, dun/ha fisioterapeuta e dun/ha mestre/a especialista en audición e linguaxe, pedagoxía terapéutica ou educación especial que estarán afectos ó servizo “Aula de Estimulación de Nenos/as” polo sistema de concurso-oposición libre. O período de presentación de instancias será de dez días naturais a contar dende o seguinte ao do publicación do presente anuncio, tempo no que as bases estarán expostas ao público no Taboleiro Municipal e na páxina web do Concello www.cangas.org.Cangas, 29 de setembro de 2015.—O Alcalde, Xosé Manuel Pazos Varela.
ORZAMENTO XERAL PARA O EXERCICIO 2015
ADMINISTRACIÓN LOCAL — Municipal — Vila de Cruces (Presupostos e cadros de persoal, 14/01/2015)

Aprobado inicialmente polo Pleno da Corporación en sesión ordinaria celebrada o día 29 de decembro de 2014, o Orzamento Municipal para o exercicio 2015, Bases de Execución, Cadros de Persoal, e Cadros de Retribucións, exponse ao público no Departamento de Intervención deste Concello, polo prazo de quince días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presenta-las reclamacións que se estimen oportunas, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións considerarase aprobado definitivamente. Vila de Cruces, a 2 de xaneiro de 2015.—O Alcalde, Jesús Otero Varela.
PAGAMENTO XUSTIPREZO PO/08/128.02. AS NEVES
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 22/12/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos correspondentes ó expediente de expropiación forzosa instruído para o concello de As Neves por mor das obras do proxecto: “Urbanización e adaptación ao plan de baixa IMD da PO-415”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de As Neves. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 14 de decembro de 2015.—O Xefe do Servizo, Faustino Jose Macareno Crous.
EXECUCIÓN DE TÍTULOS XUDICIAIS 207/2015, NOTIFICACIÓN A RESTAURANTE "CARLOS LOURIÑA, S. L."
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/09/2015)

Fago saber: Que no procedemento EXECUCIÓN DE TÍTULOS XUDICIAIS 207/15, seguidos a instancia de D. AZMAN BARBACARIU CASTILHO fronte á empresa RESTAURANTE “MARIANA CARMEN GONZALEZ VILLAMIL EIXARCH S. L.”, ditouse a seguinte resolución, da que se achega un extracto: “AUTO. Maxistrado xuíz: Don José Manuel Díaz Álvarez. Vigo, 20.07.2015. ANTECEDENTES DE FEITO. Único. Dª. JOHANNA JACQUELINE MIREIA MARIA MARCHEL ZAAJ presentou un escrito no cal solicitaba a execución da sentenza con data do 20.05.2015 fronte a RESTAURANTE CARLOS LOURIÑA S. L.” (SEGUEN FUNDAMENTOS DE DEREITO E PARTE DISPOSITIVA).- Contra este auto poderase interpor recurso de reposición ante este órgano xudicial no prazo de TRES DÍAS hábiles a seguir da notificación. Amais de alegar as posibles infraccións cometidas na resolución e o cumprimento ou incumprimento dos presupostos e requisitos procesuais esixidos, poderá deducirse a oposición á execución despachada aducindo pago ou cumprimento, documentalmente xustificado, prescrición da acción executiva ou outros feitos impeditivos, extintivos ou excluíntes da responsabilidade que se pretenda executar, sempre que ocorreran posteriormente á constitución do título, non sendo admisible a compensación de débedas como causa de oposición á execución.” Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a RESTAURANTE “CARLOS LOURIÑA S. L.”, en paradoiro ignorado, expido este edicto para a súa inserción no Boletín Oficial da Provincia de Pontevedra. Vigo, a 4.09.2015.—O Secretario Xudicial.
INICIO DE EXPEDIENTE DE INVESTIGACIÓN DE OFICIO DUN TRAMO EXISTENTE ENTRE O CAMIÑO LOUREIRO E O CAMIÑO DO SOUTO, NO LUGAR DE COMBARRO.
ADMINISTRACIÓN LOCAL — Municipal — Poio (Outros documentos, notificacións e informacións públicas, 15/05/2015)

A Xunta de Goberno Local, mediante acordo 13062 en sesión ordinaria realizada o día 4 de maio de dous mil quince, acordou iniciar o expediente de investigación de oficio dun tramo existente entre o Camiño Loureiro e o Camiño do Souto. Con data 12 de xuño de 2014 o Enxeñeiro Municipal emite informe onde se especifican as características do camiño de reclamación: Con data 07/03/2014 xírase visita o camiño en cuestión. Dito camiño ten o seu inicio no camiño do Loureiro, ó sur da vivenda sita no nº 33, como un ramal asfaltado atopándose na súa entrada un sinal de tráfico indicando unha vía sen saída. Chega o tramo asfaltado do camiño ata unha edificación e a continuación discorre polo sur de dita vivenda cunha pendente importante, en terra, con algúns chanzos formados por pedras ou terra compactada. Finalmente, ó chegar o muro de peche da vivenda nº 17 sita en camiño do Souto, o camiño está formigonado e discorre polo norte do muro de peche da vivenda e o muro de outra edificación, rematando o camiño a través dunhas escaleiras de formigón no camiño do Souto, pasando a carón da xa citada vivenda nº 17. Características do camiño: Situación: Inicio no camiño Loureiro, ó sur da vivenda sita no nº 33, remate no camiño do Souto, pasando ó norte do muro de peche da vivenda nº 17. Tipo de solo: S. N. R. M. (solo núcleo rural mixto) y S. R. C. (solo rústico común) segundo o plano O-7 do PXOM Acceso rodado: Dende o camiño loureiro existen aproximadamente 117 m lonxitudinais asfaltados., a continuación 33 m de camiño en terra, e finalmente 27 m formigonados con diversos tramos de escaleiras. O que se somete a información pública polo prazo de 15 días a contar dende a publicación do mesmo no Boletín Oficial da Provincia e taboleiro de anuncios, na secretaría do Concello, en horario de 9 a 14:00 (de luns a venres) para os efectos establecidos no artigo 61 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común. Unha vez rematado dito prazo todos os interesados no expediente poderán presentar as alegacións que consideren oportunas polo prazo dun mes. Todo isto de conformidade co disposto n a Lei 33/2003, do 3 de novembro do Réxime Xeral do Patrimonio das Administracións Públicas e no RD 1372/1986, do 13 de xuño, polo que se aproba o Regulamento de Bens das Entidades Locais. Poio, 7 de maio de 2015.—O Alcalde, Luciano Sobral Fernández.
CONVOCATORIA DO PROCESO SELECTIVO PARA A CONTRATACIÓN LABORAL TEMPORAL DUN PROFESOR/A ESPECIALIDADE DE TROMBÓN PARA A ESCOLA DE MÚSICA
ADMINISTRACIÓN LOCAL — Municipal — Moaña (Persoal, oposicións, 10/07/2015)

Están publicadas as bases que regularán a convocatoria do proceso selectivo por medio de concurso oposición para a contratación laboral temporal dun profesor/a especialidade de TROMBON con xornada parcial de 2/3 da Xornada completa. A titulación esixida é a de título profesional ou equivalente e o prazo de presentación de solicitudes do 11 ao 20 de Xullo, que poderá facerse no Rexistro Xeral do Concello de Moaña, ou en calquera das formas estabelecidas no artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común. As persoas aspirantes achegarán nas instancias a seguinte documentación: A listaxe definitiva de contratación servirá de base para a contratación inicial, cobertura de baixas ou novas contratacións para o mesmo posto de traballo, durante o período de vixencia da mesma. O texto íntegro da Convocatoria publicarase no taboleiro de anuncios e na páxina web do Concello de Moaña www.moaña.es. En Moaña, o 7 de Xullo de 2015.—A Alcaldesa, Leticia Santos Paz.
FORMALIZACIÓN DO CONTRATO DE AMPLIACIÓN DA REDE DE SANEAMENTO MUNICIPAL EN AMOEDO
ADMINISTRACIÓN LOCAL — Municipal — Pazos de Borbén (Contratos administrativos, 06/07/2015)

Por resolución da Alcaldía de data 9 de xuño de 2015, adxudicouse o contrato de obras consistentes na “AMPLIACIÓN DA REDE DE SANEAMENTO MUNICIPAL EN AMOEDO, ZONA 1, TRAMO 18, DENDE PS1 A PS22”, publicándose a súa formalización ós efectos do artigo 154, do Texto refundido da Lei de contratos do sector público, aprobado polo Real Decreto Lexislativo 3/2011, do 14 de novembro. a) Organismo: Concello de Pazos de Borbén b) Dependencia que tramita o expediente: Secretaría c) Número de expediente: 2/2015 d) Dirección de Internet do Perfil de Contratante: www.pazosdeborben.org a) Tipo de contrato: Contrato de obras b) Descrición da obra: execución das obras comprendidas no proxecto de ampliación da rede de saneamento municipal en Amoedo, zona 1, tramo 18, dende PS1 a PS22. c) CPV: 45210000 a) Tramitación: ordinaria b) Procedemento: Negociado sen publicidade 103.401,66 euros, mais 21.714,35 euros de IVE. -Importe neto: 103.401,66 euros. -Importe total: 125.116,01 euros. a) Data de adxudicación: 9/06/2015 b) Data de formalización do contrato: 12/06/2015 c) Contratista: Excavaciones y Construcciones Monica Andrea Dahrouch Calviche, S. L. d) Importe da adxudicación: -Importe neto: 103.401,66 euros. -Importe total: 125.116,01 euros. e) Vantaxes da oferta adxudicataria: Ser a oferta economicamente mais vantaxosa, xa que obtivo a maior puntuación das tres ofertas presentadas, en aplicación dos criterios previstos na cláusula 10ª do PCAP (prazo de execución, ampliación do prazo de garantía, calidade dos materiais e melloras da obra). Pazos de Borbén, 23 de xuño de 2015.—O Alcalde, Andrés Iglesias Rodríguez.
REGULAMENTO: REXISTRO DE PARELLAS, APROBACIÓN INICIAL.
ADMINISTRACIÓN LOCAL — Municipal — Mondariz (Ordenanzas e Regulamentos, 19/10/2015)

O Pleno do concello de Mondariz en sesión de 3 de outubro de 2015 aprobou inicialmente o Regulamento do Rexistro de parellas de feito do concello de Mondariz, e en cumprimento do disposto nos artigos 49 e 70.2 da Lei Reguladora de Bases de Réxime Local, e no artigo 56 do Texto Refundido das Disposicións Legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. Mondariz 7 de outubro de 2015.—O Alcalde, Xoán Carlos Montes Bugarín.
APROBACIÓN DEFINITIVA ORZAMENTO ANO 2016
ADMINISTRACIÓN LOCAL — Provincial — Deputación Provincial (Presupostos e cadros de persoal, 30/12/2015)

O Pleno da Deputación de Pontevedra, na sesión extraordinaria celebrada o día 29 de decembro de 2015, acordou a aprobación definitiva do orzamento xeral da Deputación Provincial de Pontevedra para o exercicio de 2016, que comprende: De conformidade co disposto no artigo 169.3 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais faise público o orzamento xeral da Deputación Provincial de Pontevedra para o exercicio 2016, o resumo por capítulos do xeral e consolidado que se relaciona no anexo que se achega. Do mesmo xeito, e dacordo co disposto no artigo 127 do Real Decreto Lexislativo 781/1986 polo que se aproba o Texto Refundido das disposicións legais vixentes en materia de Réxime Local reprodúcese o cadro de persoal e a relación de postos de traballo da Deputación de Pontevedra e da Escola Universitaria de Enfermería aprobado xunto ó orzamento xeral. Pontevedra, 29 de decembro de 2015.—A Presidenta, Mª Carmen Silva Rego.—O Secretario, Carlos Cuadrado Romay.
RESOLUCIÓN PRESIDENCIAL APROBANDO A LISTA PROVISIONAL DE ASPIRANTES ADMITIDOS E EXCLUÍDOS NO PROCESO DE SELECCIÓN DO POSTO DE ORDENANZA RESERVADO A PERSOAS CON DISCAPACIDADE (BOLSA DE EMPREGO 2014)
ADMINISTRACIÓN LOCAL — Provincial — Deputación Provincial (Bolsas de trabajo, 11/02/2015)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.241, de 15 de decembro de 2014, destinada a constituír unha bolsa de emprego para a contratación laboral temporal de diverso persoal para a Deputación de Pontevedra, RESOLVO aprobar a lista provisional de aspirantes admitidos e excluídos no proceso de selección do posto de ordenanza reservado a persoas con discapacidade que figura como anexo I desta resolución, sinalando as causas de exclusión, que se publicará no BOPPO e se expoñerá no taboleiro de anuncios do organismo provincial. Tanto os aspirantes excluídos coma os omitidos, por non figuraren nas relacións de admitidos, disporán dun prazo de cinco días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e a de realización do primeiro exercicio, que se publicará no BOPPO e no taboleiro de anuncios da institución provincial”. Pontevedra, 2 de febreiro de 2015.—A deputada delegada.—O secretario.
CITACIÓN PARA SER NOTIFICADOS POR COMPARECENCIA A CENCOMPRI, S. A. E OUTROS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/03/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas) Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, dende o seguinte día ao do vencemento d o prazo sinalado para comparecer. Pontevedralunes, 23 de febrero de 2015.—A responsable do OTXT.
DELEGACIÓN ALCALDÍA NO CONCELLEIRO FRANCISCO CAMPO LAGO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 28/10/2015)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da lei de administración local de Galicia, pola presente, Resolvo: Primeiro. Delegar, no Concelleiro de Obras e Saneamento Isidro Domingo Benchekroun Boccia a firma relativa aos requerimentos de deficiencias na tramitación dos expedientes de licenzas de Urbanismo. A delegación de atribución estará sometida ás condicións e esixencias establecidas nos artigos 43 e 47 do ROF. Segundo. A presente delegación publicarase no Boletín Oficial da Provincia debendo darse conta ao Pleno da mesma. Tomiño, a 13 de outubro do 2015.—A Alcaldesa, Sandra González.
NOTIFICACIÓN A MÍGUEZ VILLAR TANIA E PROMOCIONES XUCABA SL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 03/02/2015)

De acordo co establecido no artigo 112 da 58/2003, do 17 de decembro, Xeral Tributaria, e intentada dúas veces a notificación do procedemento que se relaciona sen que fora posible practicala, cítase ós interesados que figuran neste anuncio, para que, no prazo de 15 días naturais contados dende o seguinte ó desta publicación, pasen a retirar en persoa ou mediante representante as notificacións derivadas dos procedementos que se sinalan. Transcorrido o citado prazo sen a comparecencia, a notificación entenderase producida para tódolos efectos legais dende o día seguinte ó do vencemento do prazo antes sinalado.
APROBACIÓN E EXPOSICIÓN PÚBLICA DO PADRÓN SEGUNDO TRIMESTRE 2015 TAXA AUGA, LIXO E SUMIDOIRO
ADMINISTRACIÓN LOCAL — Municipal — Marín (Outros documentos, notificacións e informacións públicas, 25/06/2015)

Por Resolución da Sra. Alcaldesa-Presidenta do día 15 de xuño 2015, foi aprobado o padrón fiscal correspondente ó segundo trimestre do ano 2015 da taxa polos servizos de auga, lixo e sumidoiro. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Legislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuintes afectados, que o prazo de ingreso, en período voluntario, da taxa polos conceptos de auga, lixo e sumidoiro correspondente o segundo trimestre do ano 2015 será o comprendido entre o 1 de xullo e o 7 de setembro de 2015, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de agosto, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, a 16 de xuño de 2015.—A Alcaldesa-Presidenta, María Ramallo Vázquez.
EXECUCIÓN DE TÍTULOS XUDICIAIS 113/2015. NOTIFICACIÓN A CONSTRUCCIONES Y PROMOCIONES MALLEIRO SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 08/06/2015)

Fago saber: Que no procedemento EXECUCIÓN DE TÍTULOS XUDICIAIS 113/15, seguidos a instancia de D. XOSE MANUEL BEGARA WEINMANN SÍO fronte á empresa CONSTRUCCIONES Y PROMOCIONES MALLEIRO, S. L., sobre ORDINARIO, ditouse a seguinte resolución, da que se achega un extracto: “Auto: Maxistrado-Xuíz. D. FODE MASLOUHI MONS.—Vigo, veintiséis de mayo de dos mil quince. Único: D. AARON NICOLAS FELIPE JORGE GIRAUDIER THEOBALD SÍO achega escrito solicitando a execución de SENTENZA de data 8.04.2015 fronte a CONSTRUCCIONES Y PROMOCIONES MALLEIRO S. L., (Siguen fundamentos de dereito e parte dispositiva). Contra este auto poderase interpor recurso de reposición ante este órgano xudicial no prazo de TRES DÍAS hábiles a seguir da notificación. Amais de alegar as posibles infraccións cometidas na resolución e o cumprimento ou incumprimento dos presupostos e requisitos procesuais esixidos, poderá deducirse a oposición á execución despachada aducindo pago ou cumprimento, documentalmente xustificado, prescrición da acción executiva ou outros feitos impeditivos, extintivos ou excluíntes da responsabilidade que se pretenda executar, sempre que ocorreran posteriormente á constitución do título, non sendo admisible a compensación de débedas como causa de oposición á execución.” Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a CONSTRUCCIONES Y PROMOCIONES MALLEIRO, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, veintinueve de mayo de dos mil quince.—O Secretario Xudicial.
APROBACIÓN INICIAL DO ORZAMENTO XERAL PARA O EXERCICIO DE 2015 (ACORDO DO 09/07/2015)
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 16/07/2015)

Aprobado inicialmente polo Pleno da Entidade, en sesión celebrada no dia da data, o orzamento xeral para o exercicio económico 2015, e a Relación de Postos de Traballo para dito exercicio, en cumprimento do disposto no art.169 do R. D. L.2/2004, do 5 de marzo do texto refundido da lei de facendas locais e disposicións concordantes, exponse ó público na secretaría desta Entidade Local Menor, por prazo de quince días hábiles, que empezará a contarse dende o seguinte ó da publicación do presente edicto no B. O. da Provincia, a fín de que durante o mesmo poidan formularse as reclamacións que se consideren pertinentes, as cales deberán ser dirixidas ao Alcalde-Pedáneo. Bembrive, a 9 de Xullo de 2015.—O Alcalde Pedáneo, Carmen Carlota Mariano Roberto Denuc Fornies.
PROCEDEMENTO ORDINARIO 54/2015, NOTIFICACIÓN A GOLDOURO SLT, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/07/2015)

Fago saber: Que no procedemento PO 54/2015 deste xulgado, seguido a instancia de Byron Vinicio Olazaguirre Urgiles contra GOLDOURO SLT S. L., sobre cantidades, ditouse a seguinte resolución: Sentenza nº 430/15: Vigo, veinticinco de xuño do dous mil quince. Visto e oído por min, Alejandro Couselo Barrio, Maxistrado Xuíz en funcións de apoio ó Xulgado do Social nº 5 de Vigo, o procedemento número 54/2015 dos que se seguen nese xulgado, cuxo obxecto o constitúe unha acción de extinción do contrato de traballo por vontade do traballador, pronuncio esta sentenza. Foron partes no procedemento: 1.—Demandante: Byron Vinicio Olazaguirre Urgiles, que compareceu no procedemento no seu propio nome e interese, asistida polo Elisa Antonia Monico De Aldama.2.—Demandados: Goldouro SLT S. L., que non compareceu no procedemento. Fondo de Garantía Salarial, que compareceu no procedemento no seu propio nome e interese, defendido polo Letrado do Fogasa Don Sebastián Mayo. (Seguen antecedentes de feito, feitos probados, fundamentos de dereito e xulgo). Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado GOLDOURO SLT, S. L. cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e cinco de xuño do dous mil quince.—O Secretario Xudicial.